PARLAMENTUL ROMÂNIEI


[image: image1.png]ROMANIA



 

	 Comisia pentru agricultură, silvicultură, industrie alimentară şi servicii  specifice

Nr.24/400


RAPORT 
asupra propunerilor legislative  privind stabilirea cadrului general de acordare a ajutoarelor de stat prevăzute de Regulamentul Comisiei europene (CE) nr.1857/2006 de aplicare a art.87 şi 88 din Tratatul ajutoarelor de stat pentru întreprinderile mici şi mijlocii din domeniul producţiei de produse agricole şi de modificare a Regulamentului (CE) nr.70/2001
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerile legislative privind stabilirea cadrului general de acordare a ajutoarelor de stat prevăzute de Regulamentul Comisiei europene (CE) nr.1857/2006 de aplicare a art.87 şi 88 din Tratatul ajutoarelor de stat pentru întreprinderile mici şi mijlocii din domeniul producţiei de produse agricole şi de modificare a Regulamentului (CE) nr.70/2001, transmise cu adresele nr.Pl.x 241 şi 242 din 3 mai 2010, înregistrată sub nr.24/323/05.05.2010, respectiv cu nr.24/322/05.05.2010.
La întocmirea raportului, Comisia a avut în vedere avizele favorabile ale Consiliului Legislativ şi punctele de vedere negative ale Guvernului.
Propunerile legislative au ca obiect reglementarea cadrului juridic de acordare a ajutoarelor de stat în agricultură, potrivit Regulamentul Comisiei Europene (CE) nr.1857/2006 privind aplicarea art.87 şi 88 din Tratat, ajutoarelor de stat pentru întreprinderile micii şi mijlocii care îşi desfăşoară activitatea în domeniul producţiei de produse agricole şi de modificare a Regulamentului (CE) nr.70/2001, în scopul stimulării competitivităţii agricultorilor, al asigurării securităţii alimentare a populaţiei şi al protejării mediului.

Propunerile legislative privind stabilirea cadrului general de acordare a ajutoarelor de stat prevăzute de Regulamentul Comisiei Europene (CE) nr.1857/2006 de aplicare a art.87 şi 88 din Tratatul ajutoarelor de stat pentru întreprinderile micii şi mijlocii din domeniul producţiei de produse agricole şi de modificare a Regulamentului (CE) nr.70/2001 fac parte din categoria legilor ordinare, potrivit prevederilor art.73 din Constituţia României, republicată.
La dezbaterea propunerilor legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei, secretar de stat în cadrul Ministerului Agriculturii şi Dezvoltării Rurale. 

La lucrările Comisiei au fost prezenţi 23 de deputaţi, din totalul de 27 membri ai comisiei. 
Întrucât prevederile din cele două propuneri legislative (PL.x 241/2010 şi Pl.x 242/2010) au acelaşi obiect de reglementare, Comisia a propus întocmirea unui singur raport, în conformitate cu prevederile art.68 alin.(1) din Regulamentul Camerei Deputaţilor, republicat.
Propunerile legislative au fost respinse în unanimitate, în şedinţa din 27 mai 2010, pentru următoarele considerente:
· Propunerile legislative sunt cuprinse în Ordonanţa de urgenţă a Guvernului nr. 14/2010  privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, aprobată prin Legea nr.74/2010;
· Pentru a evita legiferarea paralelă.
Propunerile  legislative au fost respinse de Senat în şedinţa din 26 aprilie 2010.
Propunerile legislative, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat sunt de competenţa decizională a Camerei Deputaţilor.

